钦定古今图书集成/明伦汇编/闺媛典/第133卷 > 吕原学妻俞氏
## 钦定古今图书集成/明伦汇编/闺媛典/第133卷 > 吕原学妻俞氏

按《新昌县志》：俞氏，吕原学妻。年十六归吕，四年夫亡，
子如璋、如璧俱在抱。翁恐不能终守，叹曰：“吾高祖为
侍郎，祖为州牧，皆有善政，累世积德，何天报之若是。”
俞痛心苦志，之死靡他，脱簪珥以赡朝夕，舅姑甘旨
必亲，抚二子，劬劳备至，教以孝友，课以诗书，曰：“必使
死者复生，生者无愧焉尔。”历四十馀年如一日。